# Basilicata

### De Viquipèdia

Regione Basilicata
Dades estadístiques
Zona | Sur de Italia
Capital | Potenza
President | Vito De Filippo
Províncies | Matera Potenza
Municipis | 131
Superfície | 9.992 km²
Població - Total - Percentatge - Densitat | Lloc núm. 18a 600.000 1,0 % 60 hab/km²
Localització a Itàlia

La Basilicata és una regió d'Itàlia meridional. La capital és Potenza.

## [edita] Orografia

S'estén de nord a sud des del riu Ofanto fins a Calàbria, i entre el golf de Tàrent i el golf de Policastro; és constituïda per blocs calcaris, plecs de conglomerats durs, conques excavades al flysch i margues del Triàsic i del Pliocè, molt perjudicades pels terratrèmols. La part occidental és travessada per l'Apení Lucà (mont Sirino, 2.005 m), que s'escalona cap al golf de Tàrent. L'àrea de turons oriental, d'uns 600 m, és constituïda per materials sedimentaris sense bosc i amb forta erosió; cap al nord s'eleva el mont Vulture (1.330 m), antic volcà amb llacs de cràter. Els rius són de caràcter torrencial: Bradano, Basento, Agri i Sinni, i corren per amples valls plenes d'esbaldregalls vers la mar Jònica.

## [edita] Clima

Les pluges són notables a l'àrea muntanyosa occidental; a Potenza, 11,2°C de temperatura mitjana i 916 mm de pluja anual. La vegetació natural dominant és la màquia mediterrània a la terra baixa fins als 400 m, el bosc mixt de caducifolis (en el qual predominen roures i castanyers) a la muntanya mitjana fins als 1.000 m, i la fageda i el bosc de coníferes (generalment de pi negre) a altituds compreses entre els 1.000 i els 2 000 m; en els cims més alts hom pot trobar encara un prat semblant a l'alpí.

## [edita] Economia

L'agricultura és el principal recurs econòmic (blat, tabac, oli, bleda-rave, fruita), amb producció inferior a les planes del nord, malgrat el dessecament d'extenses àrees d'aiguamolls costaners. La ramaderia, constituïda per l'oví, el boví i el cabrum es nodreix de les pastures de muntanya. La indústria és limitada (tèxtil i alimentària), encara que el descobriment de gas metà a Pisticci, Ferrandina i Tramutola obrí nous horitzons al desenvolupament industrial de la regió, travessada per la línia ferroviària Nàpols-Tàrent-Bríndisi.

## [edita] Població

La població de Basilicata ha augmentat poc els últims 150 anys a causa de la malària, el còlera i l'emigració, sobretot cap a Amèrica, però actualment es dirigeix vers la Itàlia industrialitzada. Les ciutats principals són Potenza i Matera, capitals de les dues províncies homònimes que constitueixen administrativament la regió.

## [edita] Història

Antigament formà part de la regió anomenada Lucània. Després d'ésser colonitzada pels grecs, formà part de l'Imperi Romà, i quan aquest declinà, fou envaïda pels gots, els longobards, els bizantins i (s XII) els normands. Unida posteriorment (s XV) al regne de Nàpols, experimentà la decadència general del període dels darrers Àustria, durant el qual el motí de Masaniello (1647-48) repercutí també a la Basilicata. Després de l'ocupació napoleònica (1806-15), seguí la sort del regne de les Dues Sicílies, fins a l'annexió d'aquest al regne d'Itàlia. El 1980 un terratrèmol afectà greument la regió.

## [edita] Galeria fotogràfica

Maratea | Matera | Castell de Melfi | Metaponto
Craco | Rivello | Dolomiti Lucane

## [edita] Enllaços externs

| A Wikimedia Commons hi ha contingut multimèdia relatiu a: Basilicata

- Pàgina Oficial (italià)
- Mapa de Basilicata
- Oficina Turística de Basilicata
- ItalianVisits.com: Basilicata

Regions d'Itàlia |
--- | ---
Abruços | Basilicata | Calàbria | Campània | Emília-Romanya | Laci | Ligúria | Llombardia | Marques | Molise | Piemont | Pulla | Toscana | Úmbria | Vèneto
amb règim d'autonomia: Friül-Venècia Júlia | Sardenya | Sicília | Trentino-Tirol del Sud | Vall d'Aosta

Obtingut de "http://ca.wikipedia.org../../../b/a/s/Basilicata.html"

Categoria: Regions d'Itàlia

##### Views

- Article
- Discussió
- Revisió actual

##### Cerca

##### En altres llengües

- Български
- Bosanski
- Corsu
- Česky
- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- עברית
- Hrvatski
- Magyar
- Bahasa Indonesia
- Ido
- Italiano
- 日本語
- ქართული
- Kernewek
- Latina
- Ladino
- Lietuvių
- Nnapulitano
- Nederlands
- Norsk (bokmål)
- Occitan
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Српски / Srpski
- Svenska
- Türkçe
- Українська
- 中文